Guera siviłe cineza

La Guera siviłe cineze el ze el conflito che el se ga avesto in Cina intrà el Guomindang o Partio Nasionałista Cineze (KMT) e el Partio Comunista Cineze (PCX). Ła ze tacada inte l'apriłe del 1927 dopo de ła Spedision del Nord, co che ła fasion de drita del Partio Nasionałista, guidada da Chiang Kai-shek, ła ghea espełesto da ła liansa formada intrà el KMT e el PCX i Comunisti.

 Istòrego 
Dopo de ła invazion japoneze de ła Cina, el goerno guidà da Chiang Kai-shek el se ghea retirà inte l'interior del paeze, stabiłendo ła capitałe provizòria a Chongcing, dato che Nanjing ła zera cascada inte łe man dei japonezi, che i ghene ghea stabiłio un goerno piàvoło soto el comando de Wang Jingwei. Durante l'invazion japoneze, i nasionałisti i ghea fermà ła lota contro del Partio Comunista Cineze, formando un fronte unio contro i invazori. Dopo ła fin de ła seconda guera mondiałe e l'ato de rendesta, i japonezi i se ghea retirà anca da ła Cina, retiro che el ga fato-sì che i podese recuperar el controło anca so l'ìzoła de Taiwan. Da chel momento, ła lota intrà i comunisti, guidai da Mao Zedong e i nasionałisti de Kai-shek ła zera tornada èsar parte de ła vita pułìtega cineza.

El 21 de zenaro del 1949 łe trupe cinezi comuniste łe ghea ocupà ła sità de Pechin, e el 1 de otobre, Mao Zedong el stabiłise ła Repùblega Popołare Cineze, devegnendo un stato comunista.

El goerno republegan el movarà ła capitałe provizòria da Guangzhou a Chongcing inte el 15 de otobre, e inte ła fin a Chengdu inte el 29 de novenbre. Chiang Kai-shek el zera tornà su ła teraferma da Taiwan el 14 de novenbre, e el se ghea movesto a Choncing e a Chengdu par proar de rezìstare a ła vitòria teritoriałe comunista. l'8 de disenbre, Chiang el ghea perdesto totalmente ła Cina continentałe e el ghea ordenà a łe so trupe e ai alti funsionari del goerno de sbandonare Chengdu. El 10 de disenbre 1949, Chiang Kai-shek e so fioło Chiang Ching-ko i zera vołai-via dal continente verso Taiwan, dasando solché poche sache de rezistensa, specialmente inte el Sichuan, i cuałi i ze stai sconfizesti inte ła bataja de Jianmenguan.

La guera ła zera finia inte el majo 1950 co na cesasion no ufisałe de łe ostiłità intrà łe do bande. I nasionałisti i se ghea refujà inte i teritori insułari de Taiwan, Penghu e vàrie izołe rivaresche de ła provincia del Fujian, teritori inte el cuało ła ze stada declarada leje marsiałe e el rezime cineze el ze oncora uncó goernante.

 Notasion 

Altri projeti

 Linganbi foresti 

Categoria:Guera freda